RO
C 264/4
Jurnalul Oficial al Uniunii Europene
27.7.2023
7.
Implicarea tuturor părților interesate relevante (sectorul privat, ONG-uri, anumite comunități etc.) care sunt deosebit de expuse/vulnerabile și/sau care dețin cunoștințe/resurse/capacități pentru a încuraja și/sau a pune în aplicare măsurile de adaptare.
8.
Coordonarea și integrarea pe mai multe niveluri, atât pe orizontală (de exemplu, la nivelul ministerelor), cât și pe verticală (de exemplu, cu alte niveluri ale administrației publice), atunci când se planifică și se pun în aplicare acțiuni de adaptare.
9.
Monitorizarea și evaluarea continuă a punerii în aplicare a măsurilor de adaptare care să acopere procesele, precum și efectele și rezultatele și să dispună de instrumentele necesare.
Infrastructura pentru monitorizarea rezultatelor adaptării poate avea sinergii importante cu alerta timpurie.
Etape-cheie în elaborarea sau actualizarea strategiilor/planurilor de adaptare Figura 1 Prezentare generală a etapelor pregătitoare ale elaborării sau actualizării strategiei/planului de adaptare
Sursă: Comisia Europeană.
Etapele principale ale elaborării sau actualizării strategiilor și planurilor de adaptare sunt rezumate în figura 1, înaintea secțiunilor mai detaliate de mai jos.
Etapa 1:
stabilirea cadrului instituțional și asigurarea implicării părților interesate
Etapa 1 din orientări va contribui la: — pregătirea procesului pentru strategiile de adaptare la schimbările climatice; — constituirea de cadre instituționale care să implice părțile interesate relevante; — implicarea administrațiilor subnaționale; — mobilizarea resurselor pentru adaptarea la schimbările climatice;